N á v r h    k o m u n i k é

	Vláda Slovenskej republiky na svojom zasadnutí, ktoré sa konalo dňa ................. 2003,
prerokovala a schválila návrh na uzavretie Zmluvy medzi  Slovenskou republikou a Svätou stolicou o katolíckej výchove a vzdelávaní. 
	Cieľom tejto Zmluvy je upraviť podmienky a rozsah katolíckej výchovy a vzdelávania 
a vytvoriť predpoklady na ďalší rozvoj spolupráce v oblasti výchovy a vzdelávania medzi zúčastnenými stranami.  
	Slovenská republika a Svätá stolica sa zaviazali uzavrieť osobitnú medzinárodnú zmluvu týkajúcu sa oblasti výchovy a vzdelávania v Základnej zmluve medzi Slovenskou republikou a Svätou stolicou z 24. novembra 2000.